stanford-oval/wikipedia huggingface dataset:
Viininmaistelu
Viinitarhoissa vierailu

Viinialueille matkustaminen on hyvä tapa kartuttaa taitojaan viinien maistelussa. Monet viinituottajat viinialueilla ympäri maailmaa tarjoavat maistiaisia viineistään. Jotkin viinintuottajat saattavat pyytää pienen korvauksen tilalla maistetuista viineistä kustannusten kattamiseksi.
Viinitarhalla sylkemistä ei katsota pahalla viinintekijän tai tarhan omistajankaan läsnä ollessa. Yleensä maistajille varataan sylkykuppi. Joissakin maailmankolkissa viini syljetään maahan tai tynnyreitä ympäröivälle soralle.
Viinikoulut

Viinikouluja -ja kursseja järjestetään nykyään monilla paikkakunnilla. Näillä kursseilla jokainen voi kehittää viininmaistelutaitojaan asiantuntijoiden ohjauksessa. Myös sommeliereille ja viinin valmistajille järjestetään ammatillista koulutusta. Viinien ammattimaista arvioimista voi opiskella myös internetissä.
Aistinvarainen arviointi

Maistelu on tärkeä osa viinien aistinvaraista arviointia. Käyttäen apunaan ammattilais -tai kuluttajaraateja enologit tutkivat viinien makua, tuoksua, suutuntumaa ja ulkonäköä. Rinnakkaisten käymiserien vertailu on tärkeää, jotta saadaan selville vaikuttavatko erilaiset käymisolosuhteet tai uudet hoitotoimenpiteet viinin laatuun. Tämä on tärkeää etenkin tuottajille, jotka pyrkivät tasaiseen laatuun. Kuluttajien mieltymyksiä selvitetään mieltymystesteillä. Kuvailevan analyysin avulla puolestaan määritellään viinin tärkeimmät ominaisuudet, joita painetaan viinipullon etikettiin. Laboratorio-oloissa toteutettava sokkomaistatus ja muut arvioinnit varmistavat puolueettomuuden sekä tutkimustulosten tieteellisen luotettavuuden. Monilla suurilla viiniyrityksellä on nykyään oma aistiryhmänsä, johon ihannetapauksessa kuuluu tohtoritason aistitutkija, makuja tutkiva kemisti sekä asiantuntijaraati.
Kirjallisuutta

Croft, Nicolle: Viininmaistajaiset.  ((Winetasting, 2002.) Suomennos: Eija Kämäräinen)  Helsinki:  WSOY, 2003.  ISBN 951-0-28044-5.
Aiheesta muualla

Wikimedia Commonsissa on kuvia tai muita tiedostoja aiheesta .
Lahtinen, Mikko: In vino veritas? – Makuarvostelmien objektiivisuudesta. Niin & näin 2/2001.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Wine tasting
Viininmaistelu alkaa värin arvioimisesta
Sylkykuppiin sylkeminen viininmaistajaisissa.
Käännös suomeksi
Yaesu (yritys)

| Yaesu |
| --- | --- |

Yritysmuoto:  osakeyhtiö
Perustettu:  1959
Toimiala:  sähköteknillinen teollisuus
Kotisivu:  www.yaesu.com
Infobox OKVirheellinen NIMI-arvo: 
Yaesu on japanilainen amatööriradiovalmistaja. Se perustettiin vuonna 1959.
Yaesu Musenin amatööriradioita > Käsiradiopuhelimet ~ 5 W

Käsiradiopuhelimet ja autoradiopuhelimet ovat yleensä 70 cm:n ja 2 m:n amatööriradioaaltojen alueelle lähettäviä radioita. Käsiradiopuhelinten suurimmat tehot ovat yleisesti QRP-luokkaa eli 5 W.
| Käsiradiopuhelimet | FT2DE | FT3DE | FT-4VE | FT-4XE | FT-60R  | FT-65E | FT-70DE | VX-6E |
| --- | --- | --- | --- | --- | --- | --- | --- | --- |
Yaesu Musenin amatööriradioita > Autoradiopuhelimet ~ 50 W

Autoradiopuhelimet lähettävät yleensä samalle aallonpituusalueelle, mutta ovat teholtaan yleisesti 40 W UHF:llä ja 50 W VHF:llä. Kuitenkin on myös 80 W - 100 W VHF-lähetyksiä.
| Autoradiopuhelimet | FT2980E | FT7900E | FT8900R | FTM100DE | FTM400XDE | FTDX101MP | FTDX101MP | FTM-3100E | FTM-3200DE | FTM-3207DE | FTM-7250DE |
| --- | --- | --- | --- | --- | --- | --- | --- | --- | --- | --- | --- |
Yaesu Musenin amatööriradioita > Tukiasemaradiot ~ 100 W

HF+6m - tai toisella tavalla nimettyinä HF+50 MHz -radiot ovat perinteisimpiä ja varsinaisimpina amatööriradiona pidettyjä radioita. Niiden kyky lähettää on laaja: yleensä MF-alueelta 160:n, HF-alueelta 80:n, 40:n, 30:n, 20:n, 17:n, 15:n, 12:n ja 10:n sekä VHF-alueelta 6 metrin aaltoalueen lähetyksiä. Joissain Icomeissa on 4 m:n alue. Joissain Yaesuissa ja Kenwoodeissa on myös 160 m:n ja HF:n sekä 6 m:n lisäksi myös 2 m ja 70 cm niin kuin käsiradiopuhelimissa ja autoradiopuhelimissa yleensä.
Jotkut QRP- eli vähätehoradiolähettimet ovat lähetysteholtaan vain 5 W, vaikka niissä on samat aaltoalueet kuin tukiasemaradioissa.
Yaesun digitaalinen lähetysmuoto on C4FM. Muita amatööriradoiden lähetysmuotoja ovat Icomin sekä Kenwoodin D-Star ja yleinen lisenssimaksuton DMR. DMR:ää käytetään myös ammattiradioliikenteessä ja sen järjestelmässä radiolähettimen voi yksiöidä rekisterinumerolla niin, että niillä voi lähettää tekstiviestejä.
| HF+6m -tukiasemaradiot | FT818ND | FTDX10 | FTDX101MP | FTDX101D |
| --- | --- | --- | --- | --- |
Wolf-Heinrich von Helldorf

Wolf-Heinrich von Helldorf
Wolf-Heinrich Graf von Helldorf (14. lokakuuta 1896 Merseburg – 15. elokuuta 1944 Berliini) oli Berliinin poliisiylipäällikkö. Hänet teloitettiin yhtenä osallisena heinäkuun 20. päivän salaliittoon liittyen.
Elämä

Vanhaan aatelissukuun kuulunut Wolf-Heinrich von Helldorf syntyi Merseburgissa vuonna 1896. Aatelisarvoltaan hän oli Helldorfin kreivi (Graf von Helldorf). Ensimmäisessä maailmansodassa von Helldorf palveli luutnanttina vuonna 1915.
Berliinin poliisipäällikkönä

Wolf-Heinrich von Helldorf liittyi Sturmabteilungiin vuonna 1931. Vuonna 1933 hän sai lisää vastuuta ja nimitettiin Brandenburgin SS:n päälliköksi. Samana vuonna hänet valittiin Saksan valtiopäivien jäseneksi. Helldorf oli myös hyvin läheinen Joseph Goebbelsin kanssa. Goebbels mainitsi päiväkirjassaan heinäkuussa 1938 Helldorfin haluavan luoda Berliiniin juutalaisgeton, johon erityisesti varakkaat juutalaiset sijoitettaisiin. Helldorff auttoi joitakin juutalaisia,mutta otti siitä maksun.
20. päivän salaliitto

Helldorfin tehtävä oli alun perin johtaa Berliinin poliisien toimintaa salaliiton aikana, eikä niinkään sekaantua vallankaappaukseen. Myöhemmin Helldorf kuitenkin totesi, että Hitler pitää syöstä vallasta ja kansallissosialistien toiminta saada loppumaan.
Kuolema

Helldorf katsottiin osasyylliseksi Hitlerin salamurhayritykseen ja hänet tuomittiin kuolemaan Roland Freislerin johtamassa kansantuomioistuimessa. Helldorf hirtettiin Plötzenseen vankilassa 15. elokuuta 1944.
Yhteydetön kieli

Yhteydetön eli kontekstiton kieli on formaali kieli, jonka tunnistaa jokin pinoautomaatti. Yhteydettömän kielen tuottaa jokin yhteydetön kielioppi.
Yhteydettömillä kielillä on paljon sovelluksia ohjelmointikielissä[lähde? ]; esimerkiksi useimmat aritmeettiset lausekkeet voidaan tuottaa yhteydettömillä kieliopeilla.
Esimerkki

Esimerkki yhteydettömästä kielestä on  L=\{a^{n}b^{n}:n\geq 1\} eli kieli, joka sisältää kaikki sellaiset merkkijonot, joissa on ensin tietty määrä merkkejä a ja sen jälkeen saman verran merkkejä b. L:n tuottaa kielioppi  S\to aSb~|~ab, ja sen hyväksyy pinoautomaatti  M=(\{q_{0},q_{1},q_{f}\},\{a\},\{a,b,z\},\delta ,q_{0},\{q_{f}\}) jossa  \delta  on määritelty seuraavasti::
Yhtenäisyys (latvialainen puolue)

| Yhtenäisyys> Vienotība |
| --- | --- |
  
  
  
Perustettu:  6. elokuuta 2011
Puoluesihteeri:  Artis Kampars
Johto:   Arvils Aseradens (pj.) 
Ideologia:   liberaalikonservatismi  EU-myönteisyys 
Poliittinen kirjo:  keskusta-oikeisto
Värit:  vihreä
Saeima:  8 / 100 (2018)
Euroopan parlamentti:  2 / 8 (2019)
Kansainväliset jäsenyydet:  – Euroopan kansanpuolue
Kotisivu:  www.vienotiba.lv
Infobox OKNimi-testi OK: 
Yhtenäisyys (latv. Vienotība, lyh. V) on latvialainen keskusta-oikeistolainen puolue. Yhtenäisyys on muodostettu alun perin Uusi aika -puolueen, Kansanliiton ja Toisenlaisen politiikan yhdistyksen vaaliliittona vuonna 2010. Virallinen puolue siitä tuli vuonna 2011. Yhtenäisyyttä pidetään yksilönvapauksien suhteen liberaalina, mutta ytimeltään kuitenkin keskusta-oikeistolaisena talouskonservatiivisena puolueena.
Yhtenäisyys oli Latvian johtava puolue aina vuoteen 2014 saakka. Vielä vuoden 2014 parlamenttivaaleissa Yhtenäisyys sai 23 paikkaa, mikä teki siitä Saeiman toiseksi suurimman puolueen. Yhtenäisyyden kannatus pysytteli vaalien jälkeen korkealla mielipidemittauksissa puheenjohtaja Laimdota Straujuman toimiessa samaan aikaan pääministerinä, mutta puolue ajautui kuitenkin pian sisäisiin riitoihin minkä aikana sen kannatus romahti. Vaikutusta oli myös suositun entisen pääministerin Valdis Dombrovskisin lähdöllä EU-komissaariksi Brysseliin.
Talousministerinä toiminut Arvils Ašeradens valittiin puolueen johtoon elokuussa 2017 edeltäjänsä, entisen EU-komissaarin Andris Piebalgsin jätettyä tehtävänsä oltuaan puheenjohtajana vain vuoden. Piebalgs ei ollut onnistunut puolueen yhdistämisessä osan parlamenttiedustajista suunnitellessa jopa kilpailevan puolueen perustamista. Vuoden 2018 parlamenttivaaleissa Yhtenäisyys kärsi vaalitappion saaden 6,69 % äänistä paikkamäärän pudotessa kahdeksaan, mikä teki siitä Saeiman pienimmän puolueen.
Aiheesta muualla

Yhtenäisyys (latviaksi)
Word Up

Word Up tai Word Up! voi viitata:
Cameon albumiin Word Up!
Cameon kappaleeseen ”Word Up!”
Cameon livealbumiin Word Up! Greatest Hits – Live
aikakauslehteen Word Up!
lautapeliin Word Up
videopeliin Word Up
Legacyn singleen ”Word Up”
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Word Up”, voi hakea sivunnimihaulla, laajalla sivunnimihaulla tai tekstihaulla.
Virtuaalikone

VirtualBox
Virtuaalikone (harv. näennäiskone, engl. Virtual Machine, VM) on ohjelmallisesti toteutettu tietokone, jossa voidaan ajaa ohjelmia kuin aidossa koneessa virtualisointitekniikan avulla.
Määritelmiä

Alun perin yhdysvaltalaiset Gerald J. Popek ja Robert P. Goldberg määrittelivät virtuaalikoneen olevan "aidon koneen tehokas ja eristetty vastine". Nykyään on käytössä virtuaalikoneita, joille ei ole olemassa lainkaan todellisia laitteistototeutuksia.
Virtuaalikonemonitori tai hypervisor on ohjelma, laiteohjelma (firmware) tai laitteisto, joka suorittaa virtuaalikoneita.
Määritelmiä > Mikrovirtuaalikone

Mikrovirtuaalikone (Micro-VM tai microVM) tarkoittaa kevennettyä virtuaalikonetta, jota on karsittu ja hypervisor ei tarjoa eräitä laitteita sille lainkaan. Esimerkiksi PCI-väylä ja ACPI eivät ole saatavilla, vaan virtuaalikoneella on vain muutama laite. Tällä saadaan nopeutettua virtuaalikoneiden käynnistymistä ja tuhoamista lyhytaikaisten eristettyjen toimintojen suorittamista varten, ja virtuaalikoneen tarvitsema muistimäärä on pieni. Yhdellä palvelimella voidaan ajaa tuhansia mikrovirtuaalikoneita. Mikrovirtuaalikoneiden konsepti syntyi 1960-luvulla IBM:n projektissa M44/44X, jossa käyttöjärjestelmää muokattiin paravirtualisoinnin tapaan (vertaa Xen). M44/44X johti myös CP-40 -hypervisorin kehittämiseen S/360:lle ja CP/CMS:n kehitykseen.
Erään esityksen mukaan koska osa mikrovirtuaalikoneen toiminnoista ohjataan isäntäympäristön ytimelle suorituskyvyn vuoksi, tätä saatetaan käyttää ohittamaan virtuaaliympäristön tarjoamia suojauksia hyökkäyksessä isäntäympäristöön.
Määritelmiä > Muut määritelmät

Java-virtuaalikone (JVM) on abstrakti kone (virtuaalikone), joka suorittaa sille käännettyjä Java-ohjelmia. JVM on toteutettu ohjelmallisesti oikean laitteiston ja käyttöjärjestelmän päällä ajettavaksi.
Java-kielellä tehdyt ohjelmat käännetään tavukoodiksi ja suoritetaan JVM:llä oikeassa ympäristössä.
Virtuaalikoneita ja -ympäristöjä

Kernel-based Virtual Machine (KVM)
Java-virtuaalikoneet (Java-ohjelmointikielellä toteutettujen ohjelmien suorittamista varten)
Common Language Infrastructure (.NET-ympäristön ydinkomponentti)
VirtualBox
Xen
z/VM-käyttöjärjestelmä
VMwaren tuotteet
Palvelut

Useat pilvipalvelut tarjoavat asiakkaille virtuaalikoneita, joita suoritetaan palveluntarjoajan laitteistolla. Näitä palveluja ovat esimerkiksi Amazon Elastic Compute Cloud ja Google Compute Engine.
Yael Naïm

Yael Naïm
Yael Naïm (s. 6. helmikuuta 1976 Pariisi, Ranska)[lähde? ] on ranskalais-israelilainen laulaja-lauluntekijä. Hän nousi kuuluisuuteen vuonna 2008 kun hänen singleään "New Soul" käytettiin Applen MacBook Air mainoskampanjassa. Laulu nousi sijalle seitsemän Billboard Hot 100-listalla.
Elämä

Yael Naïm syntyi Pariisissa, hänen vanhempansa ovat peräisin Tunisiasta. Kun hän oli neljävuotias, hänen perheensä muutti Ramat HaSharoniin, Israeliin, missä hän vietti loput lapsuudestaan.
Laulajan uransa hän aloitti musikaalilla Les Dix Commandements ('kymmenen käskyä') ja hänen ensimmäinen sooloalbuminsa, In a Man's Womb, julkaistiin vuonna 2001.
Diskografia > Studioalbumit

2001 - In a Man's Womb
2007 - Yael Naïm
2010 - She Was A Boy
Diskografia > Singlet

2001 - "You Disappear"
2001 - "Do I Do"
2001 - "Avril"
2007 - "Toxic"
2008 - "New Soul"
2008 - "Too Long"
2009 - "Far Far"
2010 - "Go To The River"
Wikimedia Commonsissa on kuvia tai muita tiedostoja aiheesta .
Yksijyvävehnä

| Yksijyvävehnä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Vehnät Triticum
Laji::  monococcum
Kaksiosainen nimi
 Triticum monococcum  L. 
Katso myös
   Yksijyvävehnä Wikispeciesissä   Yksijyvävehnä Commonsissa 
Infobox OKNimi-testi OKIUCN-testi OK: 
Triticum monococcum
Yksijyvävehnä (Triticum monococcum) eli einkorn-vehnä oli varhainen Lähi-idässä ja Euroopassa viljelty vähäjyväinen, niukkatuottoinen viljalaji, jota kasvaa nykyään villinä.
Einkorn tarkoittaa joko villiä muotoa Triticum boeoticum tai viljeltyä, domestikoitua Triticum monococcum. Yksijyvävehnässä proteiini on suurelta osin gliadiinia, mutta siitä huolimatta siinä on myös gluteenia, vaikka toisinaan muuta väitetäänkin.
Yksijyvävehnä jaetaan kahteen alalajiin: kantayksijyvävehnä (T. monococcum subsp. aegilopoides) ja T. monococcum subsp. monococcum (tyyppialalaji).
Aiheesta muualla

MTT: Vehnän pitkä kehityshistoria
Vehnä: Yksijyvävehnä (Arkistoitu – Internet Archive)
Ancient Grain Varieties in Archaeology (Arkistoitu – Internet Archive)
"Hulled Wheats. Promoting the conservation and use of underutilized and neglected crops." 4. Proceedings of the First International Workshop on Hulled Wheats 21–22 July 1995, Castelvecchio Pascoli, Tuscany, Italy
Wheat evolution: integrating archaeological and biological evidence (Arkistoitu – Internet Archive)
Voss

Voss on Norjan kunta Vestlandin läänissä. Sen rajanaapureita ovat pohjoisessa Vik, idässä Aurland ja Ulvik, etelässä Ullensvang ja Kvam ja lännessä Vaksdal.
Voss on sisämaakunta ja liikenteen solmukohta. Pinta-alaltaan se on entisen Hordalandin läänin suurin. Kunnassa sijaitsee suosittuja hiihtokeskuksia. Bergensbanen-rautatie menee kunnan läpi ja keskustassa on rautatieasema.
Vossiin liitettiin vuonna 1964 Vossestrand ja suurin osa Evangerista. Vuonna 2020 siihen yhdistettiin Granvin.
Vossin kuntakeskus on Vossavangen. Sen lisäksi kunnassa sijaitsevat Skulestadmoenin, Mønshaugen/Bjørgumin, Eiden ja Nordheim/Kyten taajamat.
Voss on Ylivieskan ystävyyskaupunki.
Media

Paikallislehti Hordaland ilmestyy kolmesti viikossa.
Kuvia

Vossin maisemia Bordalenista nähtynä
Vinjen kirkko
Tunnettuja henkilöitä

Brynjulf Bergslien (1830–1898), kuvanveistäjä
Knud Bergslien (1827–1908), taidemaalari
Ingvild Bryn (s. 1961), toimittaja ja juontaja
Lars Bystøl (s. 1978), mäkihyppääjä
Elling Eielsen (1804–1833), amerikannorjalainen pastori
Gisle Fenne (s. 1963), ampumahiihtäjä
Bergfrid Fjose (1915–2004), poliitikko
Egil Gjelland (s. 1973), ampumahiihtäjä
Jon Istad (1937–2012), ampumahiihtäjä
Gro Marit Istad-Kristiansen (s. 1978), ampumahiihtäjä
Eirik Kvalfoss (s. 1959), ampumahiihtäjä
Lars Leiro (1914–2005), poliitikko
Jon Lilletun (1945–2006), poliitikko
Odd Lirhus (s. 1956), ampumahiihtäjä
Sjur Røthe (s. 1988), maastohiihtäjä
Kristen Skjeldal (s. 1967), maastohiihtäjä
Kari Traa (s. 1974), freestylehiihtäjä
Aiheesta muualla

Kuvia tai muita tiedostoja aiheesta Voss Wikimedia Commonsissa
Vestlandin läänin kunnat
Alver
Askvoll
Askøy
Aurland
Austevoll
Austrheim
Bergen
Bjørnafjorden
Bremanger
Bømlo
Eidfjord
Etne
Fedje
Fitjar
Fjaler
Gloppen
Gulen
Hyllestad
Høyanger
Kinn
Kvam
Kvinnherad
Luster
Lærdal
Masfjorden
Modalen
Osterøy
Samnanger
Sogndal
Solund
Stad
Stord
Stryn
Sunnfjord
Sveio
Tysnes
Ullensvang
Ulvik
Vaksdal
Vik
Voss
Øygarden
Årdal
Norjan läänit | Norja
Yhtenäisyyden patsas

| Yhtenäisyyden patsas |
| --- | --- |

Nimi:  Yhtenäisyyden patsas
Tekijä:  Ram V. Sutar
Valmistumisvuosi:  2018
Taiteenlaji:  kuvainveisto
Korkeus:  182 m
Sijainti:  Narmada-joki
Paikkakunta:  Narmadan, Intia
Koordinaatit:  21.8380°N, 73.7191°E
Yhtenäisyyden patsas (engl. Statue of Unity) on Sardar Jhaverbhai Patelia esittävä patsas Intian Gujaratin osavaltion, Narmadanin piirikunnassa. Patsas on rakennettu Sardar Sarovarin padon viereen Narmada-joelle. Patsaan vihki Intian pääministeri Narendra Modi 31. lokakuuta 2018. Patsas maksoi noin 29,9 miljardia rupiaa eli noin 360 miljoonaa euroa.
Yhtenäisyyden patsas on maailman suurin patsas. Itse patsas on 182 metriä korkea ja alustan kanssa korkeus on 240 metriä.
Galleria

Merkittävien patsaiden korkeuksia:
1. Yhtenäisyyden patsas 240 m,
2. Zhongyuanin suuri buddha 153 m,
3. Vapaudenpatsas 93 m,
 4. Äiti synnyinmaa 87 m,
 5. Rio de Janeiron Kristus-patsas 39,6 m,
 6. Daavid (veistos) 5,17 m.
Patsas rakenteilla tammikuussa 2018.
Ilmakuva patsaasta.
Aiheesta muualla

Kuvia tai muita tiedostoja aiheesta Yhtenäisyyden patsas Wikimedia Commonsissa
Yamato-damashii

Yamato-damashii (jap. 大和魂) on käsite, joka tarkoittaa "japanilaista sielua" tai "Japanin sielua". 大和 (Yamato) viittaa Yamatoon tai muinaisiin japanilaisiin ja kulttuuriin, joka oli olemassa ennen kontaktia Kiinan kanssa. Damashii on rendaku-muoto sanasta 魂 (tamashii, "sielu" tai "henki"). Yamato-damashiita pidetään usein osana bushidōta, vaikka bushidō onkin kehittynyt vasta japanilaisten oltua yhteyksissä Kiinan kanssa.
Zuul

| Zuul |
| --- | --- |

 Myöhäisliitukausi Campania-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Alalahko::  †Thyreophora
Osalahko::  †Ankylosauria
Heimo::  †Ankylosauridae
Suku::  †Zuul  Arbour & Evans, 2017
Laji::  crurivastator
Kaksiosainen nimi
 † Zuul crurivastator  Arbour & Evans, 2017 
Katso myös
   Zuul Commonsissa 
Infobox OKNimi-testi OK: 
Zuul on sukupuuttoon kuollut panssariselkiin kuuluva dinosaurussuku, joka eli myöhäisliitukauden Campania-vaiheella. Suvun ainoa laji on Zuul crurivastator.
Taiteilijan näkemys
Zuul oli arviolta noin kuusi metriä pitkä ja painoi 2,5 tonnia.
Zuul tunnetaan yhden poikkeuksellisen hyvin säilyneen luurangon perusteella. Luuranko löydettiin pohjoisesta Montanasta, Judith Riverin muodostumasta vuonna 2014, ja se kuvattiin tieteelle vuonna 2017. Luuranko oli täydellisin löydetty pohjoisamerikkalaisen panssariselän fossiili, ja siinä on säilynyt pehmytkudoksia, panssaria ja ihon painaumia. Zuul on myös ensimmäinen panssariselkä, jolla sekä häntä että kallo ovat säilyneet kokonaisina.
Suvun nimi Zuul juontuu Haamujengi-elokuvan kuvitteellisestä hirviöstä. Lajinimi crurivastator puolestaan on yhdistelmä latinan sanoista crus, sääri ja vastator, tuhoaja, viitaten sen häntänuijaan.
Vuohi ja Kiinan muurin maraton

| Vuohi ja Kiinan muurin maraton – Maailmanmatkaajan seikkailut, osa II Levanto & Levanto |
| --- | --- | --- |

Studioalbumin tiedot
 Julkaistu: 2006
 Formaatti: CD
 Tuottaja(t): Pessi Levanto
 Tyylilaji: lastenmusiikki, jazz
 Kesto: 49.15
 Levy-yhtiö: Texicalli
Levannon & Levannon muut julkaisut
| Vuohi kaipaa Kalahariin 2003 | Vuohi ja Kiinan muurin maraton – Maailmanmatkaajan seikkailut, osa II 2006 | Vuohi ja Tahitin täysikuu 2008 |
Vuohi ja Kiinan muurin maraton on Maailmanmatkaajan seikkailut -lastenlevysarjan toinen osa. Albumilla seikkailee Julia Vuoren luoma Vuohi. Kappaleet ovat Pessi Levannon säveltämiä ja Marjatta Levannon sanoittamia.
Albumin avausraidalla Vuohi osallistuu painikilpailuun Mongoliassa. Seuraavaksi Vuohen matka vie Brasilian sademetsiin. Ukrainassa Vuohi tekee taikoja Kupala-jumalan juhannusjuhlassa. Maustematkailija kokeilee keittotaitojaan Turkissa ja juustoja maistellaan Ranskassa. Kiinan muurilla Vuohi osallistuu maratonjuoksuun, ja Venetsian karnevaaleissa Vuohi pukeutuu leijonaksi. Irlannissa Vuohi opettelee, kuinka epäonnea voi estää vanhojen uskomusten mukaan. Kaikkeuden kuivin paikka löytyy Atacaman aavikolta. Pohjois-Norjassa saamelaiset odottavat kaamoksen päättymistä ja Vuohi osallistuu auringon paluun juhlintaan leipomalla voisilmäpullia. USA:ssa Vuohi taiteilee Vapaudenpatsaan klemmareista. Saharassa Vuohi matkustaa tuaregien karavaanin mukana.
Kappaleet

Kaikki sanoitukset Marjatta Levanto. Sävellykset Pessi Levanto, jos ei toisin mainittu.
Vuohi on vahva kuin Tsingis Khan – 4.08
Sademetsän palmupuussa – 3.58
Kupala-jumalan juhannusjuhla – 3.38 (säv. Levanto/Musorgski)
Maustematkailija – 3.30
Juustoretki Ranskanmaalla – 2.42
Kiinan muurin maraton – 3.50
Venetsian yössä – 3.52 (säv. Levanto/Capurro)
Taikausko Irlannissa – 4.30
Kaikkeuden kuivin paikka – 3.42
Ajatus lentää kuin suopungin köysi – 4.48
USA USA – 5.35
Saharan siniset – 4.41
Muusikot

Pirjo Aittomäki – laulu (2, 5, 8 ja 10)
Vuokko Hovatta – laulu (3, 6, 9 ja 12)
Hannu Lepola – laulu (1, 4, 7 ja 11)
Pessi Levanto – piano, koskettimet ja haitari
Tuure Koski – bassot
Sami Kuoppamäki – rummut, perkussiot
Marzi Nyman – kitara (11)
Linda Fredriksson – saksofoni (12)
Taustalaulut Pirjo (1, 11, 12), Vuokko (1, 2, 11), Hannu (2, 12), Pessi (1, 2), Sami (2), Linda (2), Hannu Rantanen (1), Eppu Kosonen (2)
Tuotanto

Pessi Levanto – tuottaja, äänittäjä (lauluosuudet), sovittaja
Dan Tigerstedt – äänittäjä (yhtyeosuudet), miksaaja (Finnvox)
Eppu Kosonen – äänittäjä (yhtyeosuudet) (Finnvox)
Minerva Pappi – masteroija (Finnvox)
Wo

Wo tarkoittaa seuraavia:
wo, katakana-merkki ヲ ja hiragana-merkki を, japanin kielen kana-merkki
wolof, ISO 639-1 -koodi wo, kieli
World Airways, IATA-koodi WO, lentoyhtiö.
villa, WO
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wo”, voi hakea sivunnimihaulla, laajalla sivunnimihaulla tai tekstihaulla.
Vesipallo kesäolympialaisissa 1936

Vesipallo
Vuoden 1936 kesäolympialaisten vesipallo järjestettiin 8. – 15. elokuuta 1936. Ainoastaan miehet kilpailivat tässä lajissa. Vesipallo oli yhdeksättä kertaa olympialaisten ohjelmassa. Vesipallon osallistui yhteensä 142 urheilijaa 16 eri maasta. Suomella ei ollut joukkuetta. Nuorin osanottaja oli jugoslavialainen Bogdan Tošović (17 vuotta ja 346 päivää) ja vanhin yhdysvaltalainen Charley Finn (39 vuotta ja 11 päivää). Kilpailun voitti Unkari, toiseksi tuli Saksa ja kolmanneksi Belgia.
Mitalistit

| 0 | 1 | 2 |
| --- | --- | --- |
| Kultaa | Hopeaa | Pronssia |
|  UnkariMihály Bozsi Jenő Brandi György Bródy Olivér Halassy Kálmán Hazai Márton Homonnai György Kutasi István Molnár János Németh Miklós Sárkány Sándor Tarics |  SaksaBernhard Baier Fritz Gunst Josef Hauser Alfred Kienzle Paul Klingenburg Heinrich Krug Hans Schneider Hans Schulze Gustav Schürger Helmuth Schwenn Fritz Stolze |  BelgiaGérard Blitz Albert Castelyns Joseph De Combe Pierre Coppieters Henri Disy Fernand Isselé Edmond Michiels Henri De Pauw Henri Stoelen |
Lopputulokset

| Sija | Joukkue |
| --- | --- |
:  Unkari
:  Saksa
:  Belgia
4.:  Ranska
5.:  Alankomaat
6.:  Itävalta
7.:  Ruotsi
8.:  Iso-Britannia
9.:  Yhdysvallat
9.:  Jugoslavia
9.:  Tšekkoslovakia
9.:  Sveitsi
9.:  Uruguay
9.:  Japani
9.:  Islanti
9.:  Malta